
REFERAT
Privind participarea Consiliului Local în calitate coorganizator al manifestării 

ROTIFE 2006 – Târgul internaţional al firmelor de exerciţiu din România, 

organizate de Colegiul Economic F.S. Nitti din Timişoara
Colegiul Economic F.S. Nitti din Timişoara a depus solicitarea nr. SC2006-000625/ 13.01.06 pentru susţinerea financiară a manifestării ROTIFE 2006 – Târgul internaţional al firmelor de exerciţiu din România, care se va desfăşura în cursul lunii noiembrie  a anului 2006, data exactă urmând să fie stabilită prin Ordin al Ministrului Educaţiei şi Cercetării.
Proiectul îşi propune participarea la acest târg a unui număr cât mai mare de exerciţiu şi expunerea acestor în cel puţin 55 de standuri, realizarea a cel puţin 300 de pliante de prezentarea de către fiecare firmă (în total 16,500 bucăţi) pentru informarea tuturor elevilor, profesorilor şi vizitatorilor despre activitatea fiecărei firme şi participarea a cel puţin 4 elevi de la fiecare firmă de exerciţiu (în total 220 de elevi) pentru simularea derulării activităţii pe perioada târgului. Firma de exerciţiu este copia fidelă a unei firme reale, în cadrul căreia elevii, îndrumaţi de profesorul coordonator, desfăşoară şi exersează activităţi executate de o unitate economică, comercializând mărfuri şi servicii virtuale, efectuând tranzacţii cu bani virtuali, prin intermediul băncii centrale reprezentată de ROCT (centrala firmelor de exerciţiu din România). 

 Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 4.500 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.

